Publication: Magyar Közlöny
Issue: MK-2003-67 (Year: 2003, Number: 67)
Era: 1990-2004
Section: 17 2/1982. (II. 22.) KPM rendelet a veszélyes áruk nemzetközi belvízi szállításáról szóló szabályzatról.
Paragraph Index: 670

4. Merülési mérce 4.1 Ha a hajó merülése elérheti az 1 m-t, akkor mindkét oldalán hátul legalább egy merülési mércével kell ellátni. A hajó kiegészítõ merülési mércékkel is ellátható. A mércék helyét, számát és kialakítását az illetékes hatóság a hajózási zónának, a hajó típusának, hosszának, merülésének és trimmjének megfelelõen állapítja meg. 4.2 A merülési mércéket az üres hajó merülésvonala alatt 0–300 mm magasságban és a legnagyobb merülés felett 100–300 mm magasságban, legalább deciméterenkénti beosztással kell ellátni. Ezeket a mércéket beosztásukat feltüntetõ jól látható színû vonalakkal vagy számokkal (vonalak nélkül) lehet jelölni. A nullapontjuk a mérce feletti fenékszint, illetve rúdgerinces hajónál a gerincnek a mérce melletti legalacsonyabb pontja. A merülési mérce beosztását az illetékes hatóság felügyelete alatt be kell pontozni vagy vésni. 4.3 Az elõírásoknak megfelelõ köbözési mércével ellátott hajón, a köbözési mérce helyettesítheti a merülési mércét. A merülési jel vázlata

Source: https://magyarkozlony.hu/hivatalos-lapok/c7a52c4bde8df8a58f50ee9f7007e8c3fc923a80/dokumentumok/f4043e213887fd4a1d515c1b67b496eb2d1f6d2d/letoltes